
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 36P/109/2026 8126205489 20. 08. 2026 JUDr. Alena Sabolová ECLI:SK:OSPO:2026:8126205489.2
ROZSUDOK V MENE SLOVENSKEJ REPUBLIKY Okresný súd Prešov sudkyňou JUDr. Alenou Sabolovou v právnej veci navrhovateľa A. B., nar. XX.XX.XXXX, bytom C., D. C. XX, proti manželke navrhovateľa E. B., F. G., nar. XX.XX.XXXX, bytom C., D. C. XX, o rozvod manželstva a úpravu práv a povinností k mal. H. B., nar. XX.XX.XXXX, I. B., nar. XX.XX.XXXX, J. B., nar. XX.XX.XXXX, zastúpených v konaní kolíznym opatrovníkom Úradom práce, sociálnych vecí a rodiny C., takto rozhodol: I. R o z v á d z a manželstvo účastníkov A. B., nar. XX.XX.XXXX a K. E. B., F. G., nar. XX.XX.XXXX, uzavreté dňa XX.XX.XXXX, zapísané v knihe manželstiev Matričného úradu C., vo zväzku XX, ročník XXXX, na strane XX, pod poradovým číslom XXX. II. S c h v a ľ u j e rodičovskú dohodu v tomto znení: 1. „Maloletá H. B., nar. XX.XX.XXXX, maloletý I. B., nar. XX.XX.XXXX a maloletý J. B., nar. XX.XX.XXXX sa z v e r u j ú do osobnej starostlivosti matky. 2. Obaja rodičia sú oprávnení a povinní maloleté deti zastupovať a spravovať ich majetok. 3. Otec sa z a v ä z u j e prispievať na výživu mal. H. sumou 100,- Eur mesačne, mal. I. sumou 100,Eur mesačne a mal. J. sumou 100,- Eur mesačne, ktoré bude poukazovať k rukám matky vždy do 11. dňa v mesiaci vopred, počnúc právoplatnosťou výroku o rozvode manželstva, opakovane do budúcna. 4. Styk otca s maloletými deťmi sa
n e u p r a v u j e.“
III. Žiaden z účastníkov n e m á nárok na náhradu trov konania. odôvodnenie: 1. Podľa § 221 zákona č. 160/2015 Z. z. Civilný sporový poriadok (ďalej len „CSP“) písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b) to ustanovuje tento zákon. 2. Keďže sa účastníci vzdali práva podať odvolanie, písomné vyhotovenie rozsudku neobsahuje podrobné odôvodnenie. 3. Podľa § 52 zákona č. 161/2015 Z. z. Civilný mimosporový poriadok (ďalej len „CMP“) žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto rozsudku odvolanie nie je prípustné, lebo účastníci sa vzdali odvolania po jeho vyhlásení (§ 368 Civilného sporového poriadku). Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 CMP). Nakoľko sa účastníci konania vzdali po vyhlásení rozhodnutia, jeho odôvodnení a poučení o opravnom prostriedku práva odvolania, nadobudne tento rozsudok právoplatnosť dňom jeho doručenia poslednému z nich. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 CMP). Na výkon rozhodnutia vo veciach maloletých je miestne príslušný súd, v ktorého obvode má maloletý bydlisko určené dohodou rodičov alebo iným zákonným spôsobom (§ 371 ods. 1 CMP). Rozsudky o výživnom sú vykonateľné doručením (§ 44 CMP). Rozsudok nadobudne právoplatnosť dňom jeho doručenia poslednému z účastníkov konania.

